Dragi roditelji,

radujemo se što vam u sklopu savjetovališta Snaga obitelji možemo ponuditi **besplatne** grupne **radionice za osnaživanje djece razvedenih roditelja ili čiji su roditelji u postupku razvoda.**

Ostalo je još nekoliko slobodnih mjesta za **djecu dobi 9 do 13 godina**! Ovisno o dobi prijavljene djece, formirat ćemo grupu djece slične dobi. Budući da je broj djece za grupu ograničen, molimo vas da **svoje mjesto rezervirate do petka, 16.9.2022.**

*Cilj radionica za djecu je poboljšati kvalitetu odnosa roditelj-dijete, upoznati djecu s pozitivnim načinima nošenja s neugodnim emocijama te ojačati njihove kapacitete da bolje razumiju obiteljsku situaciju kroz primjenu različitih kreativnih, djeci prikladnih tehnika.*

Mjesto održavanja radionica je Društveni centar Borovje/Savjetovalište Snaga obitelji na adresi Bože i Nikole Bionde 7. Radionice će se održavati **srijedom od 19.00 do 20.00 sati**, a ukupno broje 12 susreta. Radionice bi započele **krajem rujna**.

 Dijete možete prijaviti na broj Savjetovališta: **091 222 1718**. Slobodno nas kontaktirajte i ukoliko imate dodatnih pitanja vezanih uz radionice.

**Savjetovalište Snaga obitelji**

**Udruga Hrabri telefon**